अल्पेश ठाकोर का कांग्रेस से इस्तीफ़ा, गुजरात के 2 और साथी कांग्रेसी MLA के साथ छोड़ी पार्टी, जानिये क्या है वजह  
अल्पेश ठाकोर का कांग्रेस से इस्तीफ़ा
गुजरात में 3 कांग्रेसी MLA ने पार्टी छोड़ी
धवलसिंह ठाकोर, भरतजी ठाकोर का भी इस्तीफ़ा
Gujarat: Along with MLA Alpesh Thakor, MLA Dhavalsinh Thakor and MLA Bharatji Thakor have also resigned from Congress pic.twitter.com/l8eUmNoNF7

पार्टी ने साबरकांठा लोकसभा सीट से संगठन के एक सदस्य को टिकट देने की ठाकोर सेना की मांग को भी नजरअंदाज कर दिया. संगठन के एक सदस्य जगत ठाकोर ने यहां संवाददाताओं से कहा, ‘मंगलवार देर रात यहां कोर समिति की बैठक के दौरान ठाकोर सेना ने कांग्रेस से नाता तोड़ने का प्रस्ताव पारित किया. निर्णय लेने से पहले हमने अल्पेश ठाकोर से सलाह-मशविरा नहीं किया.' उन्होंने कहा, ‘बैठक के बाद हमने उनसे 24 घंटे के भीतर अपना रूख स्पष्ट करने को कहा है. अगर वह अभी भी कांग्रेस में रहना चाहते हैं तो उन्हें ठाकोर सेना छोड़नी होगी. और अगर वह हमारे साथ रहना चाहते हैं तो उन्हें पार्टी और विधायक पद से इस्तीफा देना होगा.'
 उन्होंने कहा कि लोकसभा चुनाव के लिए प्रत्याशियों के चयन सहित महत्वपूर्ण निर्णय लेने में कांग्रेस ठाकोर सेना की ‘अनदेखी' कर रही है. संगठन के प्रमुख अल्पेश ठाकोर बैठक में उपस्थित नहीं थे. गुजरात में एक प्रमुख ओबीसी नेता के रूप में उभरने के बाद वह 2017 विधानसभा चुनाव से पहले कांग्रेस में शामिल हुये और पाटन जिले में राधानपुर सीट से चुनाव जीते थे. ओबीसी नेता ने दावा किया उनका समुदाय और समर्थक ‘ठगा' हुआ और ‘उपेक्षित' महसूस कर रहे हैं.  इस मामले में विधायक की प्रतिक्रिया नहीं मिल सकी.